Document ID: 32004L0066

RÅDETS DIREKTIV 2004/66/EF
af 26. april 2004
om tilpasning af Europa-Parlamentets og Rådets direktiv 1999/45/EF, 2002/83/EF, 2003/37/EF og 2003/59/EF og Rådets direktiv 77/388/EØF, 91/414/EØF, 96/26/EF, 2003/48/EF og 2003/49/EF på området frie varebevægelser, fri udveksling af tjenesteydelser, landbrug, transportpolitik og beskatning som følge af Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til traktaten om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (1) (i det følgende benævnt »tiltrædelsestraktaten«), særlig artikel 2, stk. 3,
under henvisning til akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (2) (i det følgende benævnt »tiltrædelsesakten«), særlig artikel 57,
under henvisning til forslag fra Kommissionen, og
ud fra følgende betragtninger:
(1)
For visse retsakter, der fortsat er gyldige efter den 1. maj 2004, og som skal tilpasses på grund af tiltrædelsen, er de nødvendige tilpasninger ikke foretaget i tiltrædelsesakten, eller de er foretaget, men kræver yderligere tilpasning. Alle disse tilpasninger skal vedtages inden tiltrædelsen for at kunne anvendes fra tiltrædelsen.
(2)
Ifølge artikel 57, stk. 2, i tiltrædelsesakten vedtages sådanne tilpasninger af Rådet i alle tilfælde, hvor Rådet alene eller sammen med Europa-Parlamentet har vedtaget den oprindelige retsakt.
(3)
Europa-Parlamentets og Rådets direktiv 1999/45/EF (3), 2002/83/EF (4), 2003/37/EF (5) og 2003/59/EF (6) og Rådets direktiv 77/388/EØF (7), 91/414/EØF (8), 96/26/EF (9), 2003/48/EF (10) og 2003/49/EF (11) bør ændres tilsvarende -
UDSTEDT FØLGENDE DIREKTIV:
Artikel 1
Direktiv 1999/45/EF, 2002/83/EF, 2003/37/EF, 2003/59/EF, 77/388/EØF, 91/414/EØF, 96/26/EF, 2003/48/EF og 2003/49/EF ændres som anført i bilaget.
Artikel 2
Medlemsstaterne sætter de nødvendige love og administrative bestemmelser i kraft for at efterkomme dette direktiv senest på datoen for tiltrædelsestraktatens ikrafttrædelse. For så vidt angår de bestemmelser i dette direktiv, der tilpasser direktiv 91/414/EF med ændringer samt direktiv 2002/83/EF, 2003/37/EF og 2003/59/EF, er datoen for gennemførelse den i disse direktiver nævnte. Medlemsstaterne forelægger straks Kommissionen teksten til disse bestemmelser om gennemførelse af direktivet sammen med en tabel, som viser sammenhængen mellem disse bestemmelser og de specifikke bestemmelser i dette direktiv.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 3
Dette direktiv træder kun i kraft under forudsætning af tiltrædelsestraktatens ikrafttrædelse og først på datoen herfor.
Artikel 4
Dette direktiv er rettet til medlemsstaterne.
Udfærdiget i Bruxelles, den 26. april 2004.

Labels: 2
19
8
3
9
15